સારાંશ માટે દસ્તાવેજ: તૌકતે બાદ ભારત પર વધુ એક વાવાઝોડા યાસની આફત

હવામાન વિભાગની આગાહી અનુસાર વાવાઝોડું 26મી તારીખે સાંજે ઓડિશાના પારાદીપ અને બંગાળના દક્ષિણી 24 પરગણાના વચ્ચે લૅન્ડફોલ થશે. જે 155થી 165 કિલોમિટર પ્રતિ કલાકની ઝડપે ફૂંકાતા પવનો સાથે ત્રાટકી શકે છે.

જેને પગલે આર્મી, નેવી, ઍરફૉર્સની ટીમો પણ સ્ટેન્ડ-બાય કરી દેવાઈ છે. એનડીઆરએફની ટીમો રવાના થઈ ગઈ છે. બંગાળ, ઓડિશા, આંધ્રપ્રદેશમાં આવી કૂલ 99 ટીમો રવાના કરાઈ છે.

જહાજ, વિમાનો, હેલિકૉપ્ટર્સ સહિતના સાધનો પણ તહેનાત કરાયાં છે. વડા પ્રધાન મોદી અને ગૃહ મંત્રી સહિતનાએ સ્થિતિની સમીક્ષા માટે બેઠકો કરી છે.

બીજી તરફ મુખ્ય મંત્રી મમતા બેનરજીએ કહ્યું કે, યાસ વાવાઝોડાની સ્થિતિનું તેઓ ખુદ મૉનિટરિંગ કરશે. 

ઉપરાંત રેલવે દ્વારા આ રૂટ પરની કેટલીક ટ્રેનો પણ રદ કરવામાં આવી છે.

24 પરગણા સહિતના નીચાણવાળા વિસ્તારોમાંથી લોકોનું સ્થળાંતર કરવાનું ચાલુ કરી દેવાયું હોવાના રિપોર્ટ્સ પણ છે.

સાથે જ બિહાર અને ઝારખંડમાં ભારે વરસાદની આગાહી છે. 

હવામાન વિભાગ અનુસાર ચક્રવાત આગામી 24 કલાકમાં શક્તિશાળી ચક્રવાતમાં ફેરવાશે અને ત્યાર પછીના 24 કલાકમાં તે અતિશય શક્તિશાળી ચક્રવાતમાં ફેરવાઈ જશે. જેથી 185 કિલોમિટરની ઝડપે ફૂંકાવાની શક્યતા વ્યક્ત કરાઈ છે.

ઓડિશાના કાંઠા વિસ્તારમાં રહીશોમાં ચિંતા અને ભય પ્રવર્તી રહ્યો હોવાના પણ રિપોર્ટ્સ નોંધાયા છે.

સ્થાનિક વહીવટી તંત્ર અને કેન્દ્રીય એજન્સીઓ રાહત-બચાવની કામગીરી માટે તૈયારીઓમાં છે. 

વળી બીજી તરફ બાંગ્લાદેશના વડાં પ્રધાન શેખ હસીનાએ પણ બાંગ્લાદેશને યાસ વાવાઝોડા માટે તૈયાર રહેવા જણાવ્યું છે. બાંગ્લાદેશ પણ આ મામલે પૂર્વ અગમચેતીના પગલાંઓ લઈ રહ્યું છે. 

બંગાળની ખાડીમાં સર્જાનારું યાસ વાવાઝોડું હાલ પોર્ટ બ્લેરથી 600 કિલોમિટર દૂર છે.

વાવાઝોડાની ચેતવણીને કારણે પશ્ચિમ બંગાળના માછીમારોને આગામી જાણ ન થાય ત્યાં સુધી સમુદ્રમાં ન જવાની સલાહ અપાઈ છે.

સમાચાર એજન્સી ANI પ્રમાણે વાવાઝોડાના કારણે ભારતીય સેનાએ પશ્ચિમ બંગાળ અને ઓડિશામાં પોતાની ટીમો તહેનાત કરી દીધી છે.

યાસ વાવાઝોડાનું નામ કોણે આપ્યું અને શું છે અર્થ?

ડીએનએ ડોટકૉમના એક અહેવાલ અનુસાર બંગાળની ખાડીમાં સર્જાયેલા આ વાવાઝોડું નામકરણ ઓમાને કર્યું છે. 

નોંધનીય છે કે એક સ્થાપિત કરેલી પ્રક્રિયા અનુસાર પૅનલમાં સામેલ સભ્ય દેશો દ્વારા વારાફરતી વાવાઝોડાનું નામકરણ કરવામાં આવે છે.

અહેવાલ પ્રમાણે કહેવાય છે કે 'યાસ' એ ફારસી ભાષાનો...\nદસ્તાવેજની સમાન ભાષામાં સારાંશ:
હાલમાં જ કર્ણાટક, મહારાષ્ટ્ર, ગુજરાતમાં તૌકતે ચક્રવાતે તારાજી સર્જી હતી. અને હવે પશ્ચિમ બંગાળ અને ઓડિશાને ધમરોળવા માટે યાસ ચક્રવાત ગતિમાન થયું છે.